== Kontakt til Danmark ==
Han var søn af Gabriel Marselis (ca. [[1575]]-[[1643]]) og Anna l'Hermite (død [[1652]]) og blev født i [[Hamborg]] men hørte til en oprindelig [[antwerpen]]sk slægt, der under de nederlandske religionskampe som [[Reformerte kirke|reformert]] var fortrukket til Amsterdam. Men mens faderen, Gabriel Marselis den ældre, var flyttet derfra til [[Hamborg]], hvor han [[1628]] blev kongen af Danmarks faktor, ledede sønnen Gabriel derimod et stort handelshus i Amsterdam, der fik en ikke ringe betydning for Danmark. [[1638]] omtales han for første gang som [[Christian 4.|Christian IV's]] resident og [[faktori|faktor]] i den nævnte by; da man beskyldte ham for handel med [[Forenede Nederlande|Nederlandenes]] fjender, spanierne, dækkede han sig med denne stilling. Det følgende år påtænkte han og hans svoger [[Albert Baltser Berns]] i Hamborg, der overtog sin svigerfaders forretning der, oprettelsen af et [[Ostindien|ostindisk]] kompagni i [[Glückstadt]], som skulle forenes med [[Ostindisk Kompagni|det]] i [[København]], og [[1642]] sluttede de en kontrakt med den danske regering om afhentelsen af en stor mængde af [[Spanien]] lovet [[natriumklorid|salt]].
Historie